TIMU ya taifa ya Tanzania, ‘Taifa Stars’ imeichapa Niger bao 1-0, katika mchezo wa kuwania kufuzu fainali za mataifa ya Afrika (Afcon) zitakayofanyika mwakani nchini Ivory Coast.

Bao pekee la Stars katika mchezo huo wa nne kuwania kufuzu Afcon limefungwa na mshambuliaji Saimom Msuva dakika ya 69 akimalizia pasi iliyopigwa na beki Novatus Dismas kutokea upande wa kushoto.

Ushindi huo umeifanya Stars kufikisha alama saba kwenye kundi F, nyuma ya Vinara Algeria wenye 12 ambao tayari wamefuzu na sasa wapo uwanjani kucheza na Uganda yenye alama nne nafasi ya tatu.